Referat fra møte i FAU Giske ungdomsskole 16/17

Dato: Torsdag 22. juni kl 18:30

Sted: Kirkegata 30A

Tilstede: Kristine Haaland, Claus Heggdal, Arne Rettedal, Bodil Berge, Terje Nevland, Elisabeth Furenes, Aud S. Eidsvåg og Jon-André Johansen

Forfall: Trond Hoel

|  |  |  |
| --- | --- | --- |
| Sak |  | Ansvarlig |
| Sak 42- 16/17 | **Godkjenning referat siste møte**  Referat fra forrige møte godkjent  Agenda for møtet i dag blir hovedsakelig oppsummering av status på skolen/ de ulike komiteer samt noe evaluering av arbeidet i FAU i år. | Kristine Haaland |
| Sak 43- 16/17 | **Informasjon fra skolen/ oppsummering**  Slik FAU opplever det har rektors offensive holdning for å få andre instanser i kommunen med på forebyggende arbeid rundt ungdomsmiljøet i Sandnes/ regionen vært med å bedre situasjonen for ungdommer på skolen. Det er imidlertid selvsagt viktig at både politi og øvrige involverte fortsetter det gode arbeid som pågår for å følge miljøet tett fremover. | Kristine Haaland |
| Sak 44- 16/17 | **Håndballkomiteen.**  FAU fikk info om plan for neste års turnering.  Neste år er 50 års jubileum for Giske Ungdomsskole, og håndballturneringen planlegges som en del av feiringen. Dato er satt til 28.10.17.  De fleste komitemedlemmer er villig til å fortsette. Siv Skjenum Vigesdal er villig til å overta som komiteleder etter Claus.  Det er planlagt et møte i september hvor foreldrekontakter for nye 8. klasser inviteres for å få mer informasjon om håndball-turneringen. | Claus Heggdal |
| Sak 45- 16/17 | **Bevisst komiteen.**  Det ble avholdt teaterforestilling for alle elever 19.04. Sterk forestilling «Heng deg» som skapte betydelige reaksjoner hos mange elever.  Det planlagte arrangementet 23.05 med Pål Roland måtte utsettes på grunn av manglende kapasitet i skolens administrasjon. Forventes avholdt til høsten hvor Pål Roland kommer for å ha innlegg for alle foreldre med fokus på foreldrerollen i ungdomstida. Planlegges på Giske eller et nærliggende lokale dersom dette blir nødvendig.  Nåværende bevisstkomite ved Bodil Berge følger opp overfor skolens ledelse. | Bodil Berge |
| Sak 46- 16/17 | **Juleball og 17 mai komiteen.**  Bodil Berge overtar som leder av komiteen neste skoleår  Så langt FAU kjenner til er det ikke utbetalt premie for beste oppmøte. Skolens ledelse har bekreftet at de hadde kontroll på hvem som vant. Bodil kontakter Trond for å få avklart dette og premie utbetalt til rett klasse til høsten.  For Juleball må det undersøkes alternative lokaler siden det ikke er mulig å få økt antall deltagere inn i Julebygda grendehus av hensyn til brannsikkerhet. Enighet om at det er fordel om lokalet ikke er sentrumsnært (Vollhallen eller Dyskjalandshallen er kanskje aktuelle alternativer). | Elisabeth Furenes/ Bodil Berge |
| Sak 47- 16/17 | **10 klassefest komiteen.**  Slik komiteen opplevde det ble det en vellykket fest på tross av enkelte forfall og praktiske utfordringer som måtte løses kort tid før festen.  Komiteen har hatt evalueringsmøte og lager et skriv som kan overleveres til neste års komite. Hovedutfordring var lyd, og slik de involverte vurderte det skyldes dette hovedsakelig dårlig arbeid/ forberedelse av den person som var innleid for å ta seg av dette. Vedkommende bør ikke få (full) betaling.  Hvem overtar som komiteleder neste skoleår, avgjøres på neste FAU møte etter sjekk på neste komitemøte. | Aud S. Eidsvåg |
| Sak 48- 16/17 | **Økonomi skoleåret 2016/ 2017.**  Kort status på økonomi og budsjett  FAU ser ut til å få et lite underskudd for dette skoleåret og dette er i tråd med tidligere planer om ikke å øke beholdning i banken ytterligere. | Terje Nevland |
| Sak 49- 16/17 | **KFU/FU/SMU**  Hvem som overtar som nestleder neste skoleår avklares senest på konstitueringsmøtet til høsten. | Arne Rettedal |

**Første møte for FAU 2017/2018 settes til 20.09.17**

**FAU leder deltar på møte for alle foreldre til 8 klasse den 07.09.2017 for å informere om arbeid i FAU og underkomiteer, samt få innspill på nye medlemmer til FAU.**